CELEX: 32016R0283
Language: ro
Date: 2016-02-24 00:00:00
Title: Regulamentul de punere în aplicare (UE) 2016/283 al Comisiei din 24 februarie 2016 privind clasificarea anumitor mărfuri în Nomenclatura combinată

1.3.2016   
            
            
               RO
            
            
               Jurnalul Oficial al Uniunii Europene
            
            
               L 53/1
            
         REGULAMENTUL DE PUNERE ÎN APLICARE (UE) 2016/283 AL COMISIEI
   din 24 februarie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi care se bazează integral sau parțial pe ea sau care îi adaugă orice subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură vizând comerțul cu mărfuri.
            
         
               (3)
            
            
               În temeiul respectivelor reguli generale, mărfurile descrise în coloana (1) a tabelului din anexă ar trebui să fie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Comitetul Codului Vamal nu a emis un aviz în termenul stabilit de președintele său,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 2016.
      
         
            Pentru Comisie,
         
         
            pentru președinte
         
         Stephen QUEST
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (codul NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol confecționat, în principal, din materiale plastice, având forma unui elipsoid (așa-numita „Lampă strălucitoare cu LED”), de aproximativ 17 cm înălțime. Articolul se subțiază până la un punct situat la vârf, având o bază mai largă și o secțiune mijlocie din material plastic transparent. Secțiunea mijlocie este decorată la interior cu o figură stilizată a unei fete și este umplută cu un fluid transparent care are în suspensie particule strălucitoare.
                  Baza conține mai multe diode emițătoare de lumină (LED-uri) alimentate cu baterii. Atunci când articolul este mișcat (agitat), secțiunea centrală strălucește ușor, în culori diferite. După agitare, lumina este emisă numai pentru scurt timp, aproximativ un minut.
                  A se vedea imaginea (1).
               
               
                  3926 40 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului de la codurile NC 3926 și 3926 40 00.
                  Articolul nu poate fi clasificat ca lampă la poziția 9405, deoarece nu este conceput cu scopul principal de a ilumina, de exemplu o încăpere, și nici nu este o lampă specializată [a se vedea, de asemenea, Notele explicative ale Sistemului armonizat pentru poziția 9405, (I), (1) și (3)].
                  Conform caracteristicilor sale obiective, articolul nu este destinat, în esență, pentru amuzamentul persoanelor (copii sau adulți) [a se vedea, de asemenea, notele explicative la Sistemul armonizat pentru poziția 9503, (D)]. Prin urmare, clasificarea ca jucărie la poziția 9503 este de asemenea exclusă.
                  Având în vedere caracteristicile sale obiective, articolul este destinat în principal unor scopuri decorative. Iluminarea doar accentuează efectul ornamental.
                  Prin urmare, articolul este clasificat la codul NC 3926 40 00 ca alte obiecte ornamentale din materiale plastice.
               
            
         (1)  Imaginea are un caracter pur informativ.